CELEX: 32018D0187
Language: bg
Date: 2018-02-06 00:00:00
Title: Решение за изпълнение (ЕС) 2018/187 на Комисията от 6 февруари 2018 година за изменение на приложение II към Решение 2008/185/ЕО по отношение на одобряването на програмата за контрол и ликвидиране на болестта на Ауески за регион Емилия-Романя в Италия (нотифицирано под номер С(2018) 579) (Текст от значение за ЕИП. )

8.2.2018   
            
            
               BG
            
            
               Официален вестник на Европейския съюз
            
            
               L 34/36
            
         РЕШЕНИЕ ЗА ИЗПЪЛНЕНИЕ (ЕС) 2018/187 НА КОМИСИЯТА
   от 6 февруари 2018 година
   за изменение на приложение II към Решение 2008/185/ЕО по отношение на одобряването на програмата за контрол и ликвидиране на болестта на Ауески за регион Емилия-Романя в Италия
   
      
         (нотифицирано под номер С(2018) 579)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 от нея,
   като има предвид, че:
   
               (1)
            
            
               С Директива 64/432/ЕИО се определят правила относно търговията със свине в Съюза. В член 9 от посочената директива се предвижда, че държава членка, която има задължителна национална програма за контрол на болестта на Ауески за цялата си територия или част от нея, може да представи за одобрение от Комисията своята програма. В посочения член се предвижда също, че при търговия със свине в рамките на Съюза може да се изискват допълнителни гаранции.
            
         
               (2)
            
            
               С Решение 2008/185/ЕО на Комисията (2) се определят допълнителните гаранции при придвижването на свине между държавите членки. Тези гаранции са свързани с класификацията на държавите членки според техния статус по отношение на болестта на Ауески. В приложение II към Решение 2008/185/ЕО са изброени държавите членки или регионите от тях, в които действат одобрени национални програми за контрол и ликвидиране на болестта на Ауески.
            
         
               (3)
            
            
               Италия представи на Комисията подкрепяща документация за одобряване на програмата ѝ за ликвидиране на болестта на Ауески в регион Емилия-Романя и за надлежното включване на посочения регион в приложение II към Решение 2008/185/ЕО. След оценката на представената подкрепяща документация стана ясно, че регион Емилия-Романя следва да бъде включен в приложение II към Решение 2008/185/ЕО. Поради тази причина приложение II към Решение 2008/185/ЕО следва да бъде съответно изменено.
            
         
               (4)
            
            
               Поради това Решение 2008/185/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2008/185/ЕО се заменя с текста на приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 6 февруари 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  Решение 2008/185/ЕО на Комисията от 21 февруари 2008 г. относно допълнителни гаранции при търговията със свине в Общността по отношение на болестта на Ауески и относно критериите за предоставяне на информация за тази болест (ОВ L 59, 4.3.2008 г., стр. 19).
   
      ПРИЛОЖЕНИЕ
      „
            ПРИЛОЖЕНИЕ II
            
               Държави членки или региони от тях, в които действат одобрени национални програми за контрол и ликвидиране на болестта на Ауески
            
            
                        Код по ISO
                     
                     
                        Държава членка
                     
                     
                        Региони
                     
                  
                        ES
                     
                     
                        Испания
                     
                     
                        Всички региони
                     
                  
                        IT
                     
                     
                        Италия
                     
                     
                        Регион Emilia-Romagna
                        Регион Friuli-Venezia Giulia
                        Регион Lombardia
                        Регион Veneto
                     
                  
                        LT
                     
                     
                        Литва
                     
                     
                        Всички региони
                     
                  
                        PL
                     
                     
                        Полша
                     
                     
                        Войводство Dolnośląskie: всички powiaty;
                        войводство Kujawsko-pomorskie: всички powiaty;
                        войводство Lubelskie: всички powiaty;
                        войводство Lubuskie: всички powiaty;
                        войводство Łódzkie: всички powiaty;
                        войводство Małopolskie: всички powiaty;
                        войводство Mazowieckie: всички powiaty;
                        войводство Opolskie: всички powiaty;
                        войводство Podkarpackie: всички powiaty;
                        войводство Podlaskie, следните powiaty: grajewski, kolneński, łomżyński, Łomża, wysokomazowiecki, zambrowski;
                        войводство Pomorskie: всички powiaty;
                        войводство Śląskie: всички powiaty;
                        войводство Świętokrzyskie: всички powiaty;
                        войводство Warmińsko-mazurskie: всички powiaty;
                        войводство Wielkopolskie: всички powiaty;
                        войводство Zachodniopomorskie: всички powiaty.
                     
                  “